Parroċċa San Ġejna Ħamrun za, il-parroċ tha kienet taqa' l- għmel id-doveri m kienet ħerqana l- it rigward din il- ien ried jaraha fil- inhar Seta' l-Kumitat problema biex jasal en għan tajjeb, imma kull min hu fil-Kumitati, jaf kemm joħorġu skopijiet — minn huma retti u ohrajn partiġġjani. B'dana kollu anki fil-Kunsill tal- Gvern (il-Parlament ta' dak iż-żmien) issemmiet il-ħtieġa ta' knisja ġdida u ħeġġew sabiex il-Gvern idaħħal idejh fil-but u jgħin finanzjarjament. Dan id-distrett kien qed jikber bil-ħeffa. Il-pożizzjoni tiegħu qrib ix- xatt ġagħlu lil nies li kienu joqogħdu fil- bogħod, li jiġu jgħammru fih. Il-Marsa kienet qribu u ħafna xogħol manwali kien isir il- Marsa bħal ġarr ta' faħam u ħteġijiet oħra li kienu meħtieġa għall-flotta Ingliza li kienet kotrana fix-xtut tagħna. Għalhekk il-ħtieġa ta' knisja ġdida kbira kienet prijorità. Meta kien hemm ix-xamma li l-permess se jingħata, bdew isiru l-arbulari u bosta sinjuri u neguzjanti offrew l-għajnuna finanzjarja tagħhom. Anki dawk li ma kienux minn Casale San Giuseppe offrew il-flus ukoll. Il- Kumitat qal li t-tlugħ tal-knisja ma kienx se jkun ta' piż fuq il-poplu billi kien hemm min ried joħroġ il-flus. Instabet l-art adattata li ħallas għaliha l-Gvern u fit-13 ta' Ġunju, 1869 tqiegħdet l-ewwel ġebla. Il-perit li ħażżeż il- pjanta kien George Schinas, li kien Perit tal- Gvern. Huwa ħażżeż pjanta tassew oriġinali, kif wieħed jista' jara mill-istil tagħha. Imma l-aktar li tnaffar kien l-Imħallef Conti, u forsi kien hu l-aktar li ħeġġeġ biex tinbena. Il- ħolma tiegħu li forsi l-pjanta jagħmilha ibnu, ma seħħetx għaliex il-kumitat qabbad lil ħaddieħor. Il-Perit Anacleto Conti għamel biss il-pjanta tal-limiti tad-distrett il-ġdid li għamilha dettaljata ħafna kif wieħed jista' jara mill-pjanti li għamel. Ix-xogħol malajr deher għaliex il-ħeġġa u l- ħtieġa kienu kbar. Fl-10 ta' Lulju, 1875 il-knisja kienet lesta, miftuħa u tbierket mill-Isqof Karmelu Scicluna bil-poplu jifraħ li sa fl- aħħar kien se jara t-tempju tiegħu li kien ilu jistenna s-snin, jitlesta, jitbierek u jinfetaħ. Għalhekk bir-raġun ngħidu li din is-sena hija sena kommemorattiva għall-Ħamruniżi billi tkun għalqet 130 sena li tbierket. Naħseb li ħadd ma kien ferħan daqs Dun Fortunat